KUULUTUS LUNASTAMATTOMISTA HAUTAPAIKOISTA

Forssan ja Koijärven hautausmailla on keväällä 2017 ryhdytty Kirkkolain 17 luvun ja Hautaustoimilain 14 § 3 mom. mukaiseen kuulutusmenettelyyn sellaisten hautojen palauttamiseksi seurakunnan hallintaan, joiden hallinta-aika on päättynyt 2016 tai sitä ennen ja joita omaiset eivät ole lunastaneet uudelleen. Kuulutus koskee molempien hautausmaiden kaikkia osastoja.

Kuulutus annetaan paikallislehdessä yleismaininnalla, jossa mainitaan hautausmaiden osastot, missä kyseisiä hautoja sijaitsee ja mihin mennessä lunastus tulee suorittaa. Haudoille laitetaan ilmoitus punaisella muovikolmiolla, jossa on kerrottu mahdollisuudesta lunastaa hautapaikka uudelleen (punainen kolmio). Kuulutus ja hautaluettelot on lisäksi asetettu nähtäväksi seurakuntatalon ilmoitustaululle ja hautausmaan huoltorakennuksen oveen.

Hautaoikeuden haltijan hakemuksesta hautaoikeiden voimassaoloaikaa voidaan jatkaa (Kirkkolaki 17 luku 2 § ).

Hautaoikeuden jatkamiseksi pyydämme ottamaan yhteyttä 31.10.2017 mennessä Forssan seurakunnan taloustoimistoon 050-5017855.

Lunastamatta jääneet haudat palautuvat seurakunnalle ilman erillistä ilmoitusta 31.12.2017 ja seurakunta voi menetellä niiden suhteen hautausmaan käyttösuunnitelman mukaisesti.

Otamme mielellämme vastaan myös ilmoituksen, mikäli ette halua hautaoikeutta jatkaa.

Tulemme siirtymään joka keväiseen kuulutusmenettelyyn päättyneiden hallinta-aikojen, hoitamattomien hautojen ja kallellaan olevien hautakivien osalta.

Forssan seurakunnan kirkkoneuvosto